SL
L 205/36
21L.A.11
Uradni list Evropske unije
5.8.2022
Ugotovitve in opažanja
(a) Fizična ali pravna oseba, ki ima certifikat tipa, dodatni certifikat tipa, odobritev projekta velikega popravila, dovoljenje za letenje, spričevalo o plovnosti, spričevalo o plovnosti z omejitvami, spričevalo o hrupu ali spričevalo o hrupu z omejitvami oziroma je zanj zaprosila, ki je podala izjavo o skladnosti projekta, izjavo o svoji sposobnosti za projektiranje ali proizvodnjo ali ki proizvaja zrakoplove, motorje, propelerje ali dele v skladu s poddelom R te priloge, po prejemu obvestila o ugotovitvah v roku, ki ga pristojni organ določi v skladu s točko (d) ali (e) točke 21L.B.21: 1. opredeli temeljne vzroke za neskladnost in dejavnike, ki so k njej prispevali; 2. opredeli načrt korektivnih ukrepov in ga predlaga pristojnemu organu; 3. pristojnemu organu zadovoljivo dokaže izvedbo korektivnih ukrepov.
(b) Opažanje, ki ga pristojni organ sporoči v skladu s točko (f) točke 21L.B.21, se ustrezno upošteva.
Fizična ali pravna oseba evidentira odločitev, sprejeto glede zadevnih opažanj.
21L.A.12
Načini usklajevanja
(a) Pravna ali fizična oseba lahko poleg sprejemljivih načinov usklajevanja uporabi kateri koli drug način usklajevanja, da zagotovi skladnost s to uredbo.
(b) Če želi fizična ali pravna uporabiti drug način usklajevanja, pristojnemu organu pred njegovo uporabo predloži njegov popoln opis.
Opis vključuje vse revizije priročnikov ali postopkov, ki bi lahko bile pomembne, in pojasnilo, kako se doseže skladnost s to uredbo.
(c) Fizična ali pravna oseba lahko druge načine usklajevanja uporabi, če jih predhodno odobri pristojni organ.
PODDEL B – CERTIFIKATI TIPA
21L.A.21
Področje uporabe
V tem poddelu so določeni postopek za vlaganje vlog za certifikate tipa ter pravice in obveznosti prosilcev za te certifikate in nosilcev teh certifikatov za proizvode, kadar je proizvod: (a) letalo z največjo vzletno maso (MTOM) 2 000 kg ali manj z največ štirimi potniškimi sedeži; (b) jadralno letalo ali motorno jadralno letalo z največjo vzletno maso (MTOM) 2 000 kg ali manj; (c) balon; (d) toplozračna zračna ladja; (e) potniška plinska zračna ladja za največ štiri potnike; (f) rotoplan z največjo vzletno maso (MTOM) 1 200 kg ali manj z največ štirimi potniškimi sedeži; (g) batni motor in propeler s stalnim korakom, namenjen vgradnji v zrakoplov iz točk (a) do( f).
V takih primerih se lista podatkov certifikata tipa ustrezno označi, da se vgradnja motorja ali propelerja dovoli le v tak zrakoplov; (h) žiroplan.
21L.A.22
Upravičenost
Vsaka fizična ali pravna oseba, ki je dokazala ali je v postopku dokazovanja svoje sposobnosti za projektiranje v skladu s točko 21L.A.23, lahko vloži vlogo za certifikat tipa v skladu s pogoji iz tega poddela.